Narf actuará o domingo no festival europeo de linguas minorizadas\nMúsica galega en Laponia\nO tema ‘Santiago’ representará a Galiza no certame no que por primeira vez se poderá votar por internet e SMS\nREDACCIÓN . SANTIAGO | 13.10.2006\nO músico Fran Pérez e o seu grupo Narf representarán a nosa lingua co tema Santiago este domingo na cuarta edición do Liet-Lavlut, festival europeo da canción en linguas minorizadas que por primeira vez na súa curta historia contará con votacións por internet e SMS.\nEste ano celébrase na cidade lapoa de Östersund, en territorio sueco e como en cada edición tamén haberá galego no xurado: será o xornalista Kiko Novoa, autor do blog "Facéndome o sueco", segundo informa o portal Vieiros. Narf terá que competir con outras dez finalistas en gaélico, éuscaro, friulano, occitano, sami, meankieli, meänkieli, manx, romaní, e votico.\nÉ a primeira vez que o Liet Internacional se fai fóra de Frisia, onde se comezou a realizar no ano 2002. A organización correrá a cargo das minorías finlandesa e lapoa de Suecia, e estará apoiado economicamente polo concello de Östersund, a provincia de Jämtland e o parlamento lapón de Suecia. Na nova localización do festival tamén influíu que os lapóns resultaron vencedores nas dúas últimas edicións. Pero o festival está aberto a facerse noutros lugares de Europa, e mesmo a implicar a máis dunha cidade na mesma edición, pois contémplase a idea de organizar fases sectoriais ao longo do continente. A nosa Consellaría de Cultura interesouse pola posibilidade de que Galiza poida ser sede do Liet nalgunha das vindeiras edicións, se ben está descartado que sexa o ano que vén.\nA canción coa que participará Narf titúlase Santiago e pódese escoitar en www.vieiros.com. Tamén se poderá seguir en directo o certame o domingo pola tarde a través da web da radio pública sueca. Aínda que hai un xurado o festival admite por primeira vez votación por internet e por SMS, aínda que este sistema só o poderán empregar os que vivan en territorio sueco. O resto de Europa poderá facelo a través desta web, pero só cando se abran as votacións, das oito e media ás nove da noite.\nDespois de Anubía e Uxía\nÉ o terceiro ano en que a lingua galega participa neste Festival de Linguas minorizadas Liet-Lavlut, aínda que esta sexa a súa cuarta edición, despois de que o fixeran o grupo Anubía no pasado ano 2003 e a cantante Uxía no 2004.


Novidades - A broca TDS ten a capacidade de producir a cadea de perforación total da perforación rotativa\nA punta Tricone úsase amplamente para a perforación rotativa, principalmente para perforar grandes buracos e buracos de produción en canteiras grandes, minas a ceo aberto, extracción de petróleo e outros campos. Existen dous grupos de perforación rotativa grande: (1) trituración rotativa mediante carga de punto alto á rocha dende tres conos e (2) corte rotativo por forza de corte dos bits de arrastre.\nNo trituración rotativa, as brocas moi utilizadas son brocas de tres conos cubertas por moitos dentes ou botóns que xiran libremente como engrenaxe planetaria e esmagan a rocha mentres se xira a broca. O impulso descendente conséguese polo peso da propia plataforma de perforación e a rotación aplícase ao final do tubo de perforación. A rotación é proporcionada por un motor hidráulico ou eléctrico, e as velocidades de rotación a miúdo varían de 50 a 120 rpm. O aire comprimido úsase a miúdo para descargar estacas do fondo do burato. O tamaño do oco entre o tubo de perforación e a parede do burato está relacionado co lavado de cortes de perforación. Unha fenda demasiado estreita ou moi ancha reducirá a velocidade de perforación.\nA perforación rotativa é adecuada para tamaños de sondaxes de 203 a 445 mm de diámetro. Ata agora, a perforación rotativa foi o método dominante en grandes minas a ceo aberto. Unha das desvantaxes das plataformas de perforación rotativas é que non son axeitadas para perforar un pozo inclinado, o que é favorable ao granallado de rochas.\nO martelo de percusión Tricone aumentará en gran medida a produtividade, especialmente en condicións de rochas duras. Estamos orgullosos de dicir que BD DRILL ten a capacidade de proporcionar todas as cordas de perforación rotativas, desde amortecedores, tubos de perforación, estabilizador, martelo de percusión, arbusto de cuberta, broca Tricone.\nPlataforma de perforación de pozos de auga montada en camión, 6 Dth Hammer, Compresor de aire diésel, Máquina de perforación de pozos de auga, Instalación hidráulica de perforación de pozos de auga, Dth Bit Price,


O Plan de Inclusión Dixital 2020 da Amtega conta con cinco novos aliados dixitais | Voluntariado Dixital\nO Plan de Inclusión Dixital 2020 da Amtega conta con cinco novos aliados dixitais\nSantiago de Compostela,\t14/02/17 (18:12)\nOs concellos de Arbo e Sober, a Federación de Escolas Familiares Agrarias de Galicia, e as empresas ICONWEB e SENES CIT veñen de formalizar a súa adhesión\nO Plan conta xa con 758 aliados dixitais entre entidades, asociacións, empresas e organismos públicos e persoas voluntarias\nAs novas entidades colaboradoras suman recursos e iniciativas para poñer en marcha novas actuacións de capacitación dixital\nNas últimas semanas, cinco novos aliados dixitais formalizaron a súa adhesión ao Plan de Inclusión Dixital de Galicia 2020, que está a desenvolver a Axencia para a Modernización Tecnolóxica de Galicia (Amtega). Os concellos de Arbo e Sober, a Federación de Escolas Familiares Agrarias de Galicia, e as empresas ICONWEB e SENES CIT sumarán os seus esforzos e recursos para poñer en marcha novas actuacións nos tres eixos do Plan de Inclusión Dixital: alfabetización dixital, capacitación dixital e innovación social dixital e participativa.\nOs municipios de Arbo e Sober colaborarán na difusión da inclusión dixital nas súas localidades, organizando actividades formativas, eventos ou iniciativas de divulgación e dinamización das TICs.\nA Federación de Escolas Familiares Agrarias de Galicia (EFA Galicia), ten como obxectivo a promoción colectiva do medio rural e conta ademais, cunha participación activa no CDTIC (Centro Demostrador TIC de Galicia). Como aliado dixital EFA Galicia participará dinamizando a rede de aulas CeMIT con actividades formativas en solucións TIC especializadas, seminarios e iniciativas singulares con outros aliados dixitais e coa colaboración de persoas voluntarias. Todas estas actividades estarán orientadas a dar resposta e solucións aos problemas e necesidades que se presentan nas zonas rurais da Comunidade.\nA axencia de deseño e marketing ICONWEB adhírese ao Plan para desenvolver actividades de capacitación dixital, difusión e sensibilización de novos produtos e servizos tecnolóxicos que interesen á cidadanía. Tamén participará na actividade formativa das aulas da Rede CeMIT e en iniciativas en colaboración con outros aliados dixitais.\nA empresa SENES CIT (Centro de Iniciativas transversais) súmase a esta alianza dixital cun amplo catálogo de servizos en proxectos de alfabetización dixital, en especial, para persoas maiores e en formación para a busca activa de emprego, e-commerce, marketing dixital e competencia dixital en ofimática (CODIX). Tamén achegará a súa experiencia en proxectos de Innovación Social Dixital como o deseño de aplicacións móbiles para sensibilizar á poboación escolar contra a violencia de xénero, bullying e outros tipos de ciberacoso.\nO Plan de Inclusión Dixital é a estratexia do Goberno autonómico para facilitar que calquera persoa, independentemente do nivel dixital no que se atope, poida avanzar, madurar e acceder a maiores niveis de coñecemento e uso das TIC.\nEsta estratexia estase a desenvolver grazas á cooperación, consenso, implicación e participación de todos os axentes do ecosistema dixital. Actualmente o Plan de Inclusión Dixital conta xa con máis de 750 aliados dixitais.\nEste novo modelo de relación e participación articúlase por medio dunha resolución publicada no Diario Oficial de Galicia (DOG) que permite que todas as entidades, empresas, asociacións e organismos interesados en colaborar co Plan poidan adherirse coma aliados dixitais de forma telemática na sede electrónica da Xunta de Galicia, se así o desexan.


A kinf of magic (Pub Atlántico) e Expreso Martini (A Carrilana) venceron no concurso de coctelería, Santiago(é)Cóctel\nA duodécima edición do concurso de tapas Santiago(é)Tapas e a primeira edición do Santiago(é)Cóctel concluíron coa entrega dos seus premios tras quince días nos que se repartiron máis de 30.000 tapas e 2.000 cócteles. En canto a votos do público, contabilizáronse 20.000 válidos que deron como gañador á creción da Casa dos Xacobes, Manitas Crocantes, que representará a Santiago no concurso “De tapas por Galicia”, organizado por Turismo de Santiago, xa que foi a proposta que máis puntuación obtivo entre os votos do público e do xurado profesional.\nDo total de 109 tapas presentadas, Manitas Crocantes foi a tapa gañadora na categoría de tapa tradicional mentres que na categoría de tapa creativa o primeiro premio foi para Criollo mariño, de O Ferro. O resto dos premios repartíronse entre as propostas da Viaxe, Lume, Artesana e Xuntanza. Os chefs do dez locais que participaron na final do concurso tamén recibiron como regalo o delanta oficial do XII Santiago(é)Tapas. Por último, os premios no concurso de coctelería foron, na categoría de cóctel clásico, para Expreso Martini da Carrilana e no de cóctel creativo, para A kind of magic, do Pub Atlántico, que se alzaron cos primeiros premios de entre os 25 combinados a concurso.


A Comisión aproba o réxime marco español de apoio á economía fronte ao brote de coronavirus\nBruxelas, 3 de abril de 2020 - A Comisión Europea aprobou un réxime de axuda español para apoiar á economía española no contexto do brote de coronavirus. O réximen foi aprobado ao amparo do Marco Temporal relativo ás medidas de axuda estatal destinadas a respaldar a economía no contexto do actual brote de COVID-19, adoptado pola Comisión o 19 de marzo de 2020.\nMedida de apoio de España\nTrala aprobación pola Comisión de dous rexímes de garantía españois o 24 de marzo, España notificou á Comisión un novo réxime marco para apoiar ás empresas afectadas polo brote de coronavirus con arreglo ao Marco Temporal.\nO réxime aprobado hoxe consiste nun Marco nacional temporal relativo ás axudas de estado que permite ás autoridades españolas (a nivel nacional, rexional e local) conceder axudas para apoiar ás empresas afectadas polo brote de coronavirus.\nEn concreto, grazas a este réxime as autoridades españolas poderán achegar liquidez aos autónomos, ás pemes e ás grandes empresas mediante subvencións directas, anticipos reembolsables, vantaxes fiscais e facilidades de pago, garantías para préstamos e tipos de interese bonificados para préstamos.\nEste réxime ten por obxecto apoiar ás empresas que se enfrontan a dificultades debido á perda de ingresos e liquidez derivada do impacto económico do brote de coronavirus. En particular, axudará ás empresas a cubrir necesidades inmediatas de capital circulante ou investimento.\nA Comisión considerou que a medida española axústase ás condicións establecidas no Marco Temporal. En concreto:\nCon respecto ás subvencións directas, os anticipos reembolsables, as vantaxes fiscais e as facilidades de pago, a axuda non excederá os 800 000 EUR por empresa tal e como se establece no Marco Temporal.\nEn canto ás garantías estatais e os tipos de interese subvencionados, i) o importe do préstamo por empresa e a súa duración están limitados, tal como disponse no Marco Temporal, e ii) as curmás das comisións de garantía e os tipos de interese tampouco superan os niveis previstos no Marco Temporal.\nA Comisión concluíu que a medida é necesaria, adecuada e proporcionada para pór remedio a unha grave perturbación na economía dun Estado membro, conforme ao disposto no artigo 107, apartado 3, letra b), do TFUE e ás condicións establecidas no Marco Temporal.\nSobre esta base, a Comisión aprobou as medidas en virtude das normas da UE en materia de axudas estatais.\nA Comisión adoptou un Marco Temporal que permite aos Estados membros utilizar plenamente a flexibilidade prevista nas normas sobre axudas estatais co fin de apoiar a economía no contexto do brote de coronavirus. O Marco Temporal establece cinco tipos de axuda que pode ser concedida polos Estados membros:\nSubvencións directas, vantaxes fiscais selectivas e anticipos: os Estados membros poderán establecer réximes para conceder até 800 000 EUR a unha empresa a fin de facer fronte ás súas necesidades urxentes de liquidez.\nGarantías estatais para préstamos concedidos por bancos a empresas: os Estados membros poderán ofrecer garantías estatais para garantir que os bancos sigan concedendo préstamos aos clientes que os necesiten. Estas garantías estatais poden cubrir préstamos para axudar ás empresas a cubrir necesidades inmediatas de capital circulante e investimento.\nPréstamos públicos bonificados ás empresas: os Estados membros poderán conceder ás empresas préstamos con tipos de interese reducidos. Estes préstamos poden axudar ás empresas a cubrir necesidades inmediatas de capital circulante e investimento.\nSalvaguardias para os bancos que canalizan a axuda estatal á economía real: algúns Estados membros teñen previsto aproveitar as capacidades crediticias das que dispoñen os bancos e utilizalas para canalizar o apoio ás empresas, en particular ás pequenas e medianas empresas. O Marco deixa claro que esta axuda se considera axuda directa aos clientes dos bancos, non aos propios bancos, e ofrece orientacións sobre como garantir que o falseamiento da competencia entre as entidades bancarias redúzase ao mínimo.\nSeguro de crédito á exportación a curto prazo: o Marco introduciu unha maior flexibilidade en canto á forma de demostrar que determinados países presentan riscos non negociables, permitindo así que o Estado ofreza, en caso necesario, seguros de crédito á exportación a curto prazo. O 27 de marzo, a Comisión ampliou esta flexibilidade: tras unha consulta pública urxente, a Comisión decidiu modificar o anexo para sacar temporalmente a todos os países da lista de «países cuxos riscos son negociables» da Comunicación sobre o seguro de crédito á exportación a curto prazo. Desta forma, o seguro público de crédito á exportación a curto prazo será máis accesible á luz da actual crise ligada ao brote de coronavirus. Tras a modificación, os aseguradores estatais poderán, en principio, intervir e facilitar seguros que cubran o risco de crédito á exportación a curto prazo a todos os países, sen necesidade de que o Estado membro en cuestión teña que demostrar que o país correspondente é temporalmente «non negociable». A modificación estará vixente até o 31 de decembro de 2020 e pode ser revisable antes desta data.\nO Marco Temporal permite aos Estados membros combinar todas as medidas de apoio, excepto no caso dos préstamos e as garantías para o mesmo préstamo e cando superen os limiares previstos no Marco Temporal.\nTamén se permite aos Estados membros combinar todas as medidas de apoio concedidas con arranxo ao Marco Temporal coas posibilidades existentes de conceder a unha empresa unha axuda de minimis de até 200 000 EUR para tres exercicios fiscais.\nEn paralelo, os Estados membros deben comprometerse a evitar a acumulación indebida de medidas de apoio ás mesmas empresas, de modo que o apoio non exceda as súas necesidades reais.\nDoutra banda, o Marco Temporal complementa as moitas outras posibilidades de que xa dispoñen os Estados membros para mitigar o impacto socioeconómico do brote de coronavirus, en consonancia coas normas sobre axudas estatais da UE. O 13 de marzo de 2020, a Comisión adoptou unha Comunicación relativa a unha resposta económica coordinada ao brote de COVID-19 na que se expoñen estas posibilidades. Por exemplo, os Estados membros poden introducir cambios de aplicación xeral en favor das empresas (por exemplo, o adiamento do pago de impostos ou a subvención do traballo a tempo parcial en todos os sectores), que non entran dentro do ámbito de aplicación das normas sobre axudas estatais. Tamén poden indemnizar ás empresas polos danos e prexuízos sufridos como consecuencia do brote de coronavirus e provocados directamente por el.\nO Marco Temporal estará vixente até o final de decembro de 2020. Co fin de garantir a seguridade xurídica, a Comisión avaliará antes desa data a súa eventual prórroga.\nA versión non confidencial da decisión correspondente publicarase co número de asunto SA.56851 no Rexistro de Axudas Estatais do sitio web de competencia da Comisión, unha vez que se resolveron os posibles problemas de confidencialidade. A lista das novas publicacións de decisións sobre axudas estatais en internet e no Diario Oficial figura nas noticias semanais en liña sobre axudas estatais.\nPode atopar aquí máis información sobre o Marco Temporal e outras medidas adoptadas pola Comisión para abordar o impacto económico da pandemia de coronavirus.


Afundación presenta en Ferrol unha mirada diversa sobre o confinamento\nInicio Sala de prensa Noticias Afundación presenta en Ferrol unha mirada diversa sobre o confinamento en Galicia vivido hai xusto un ano Sala de prensa\nAfundación presenta en Ferrol unha mirada diversa sobre o confinamento en Galicia vivido hai xusto un ano\nmércores, 17 de marzo de 2021 Cultura\n16.03.2021. Afundación, a Obra Social de ABANCA, presenta desde hoxe, martes 16 de marzo, en Ferrol o seu duplo proxecto cultural «Miradas desde o confinamento». Unha proposta na que a fotografía tomará o protagonismo para amosar dúas realidades diferentes e complementarias do confinamento vivido en marzo de 2020, a raíz da pandemia no momento en que se cumpre un ano desta experiencia.\nA mostra «Galicia en vilo», situada na rúa (praza de Armas) recolle as imaxes realizadas por 7 fotoxornalistas galegos que tomaron o pulso ao que estaba a suceder no exterior das nosas casas, exercendo así de notarios da historia para a posteridade.\nSete fotoxornalistas galegos, Óscar Corral (fotoxornalista de El País Galicia), Mónica Vila (fotógrafa freelance), Agostiño (fotógrafo freelance, actualmente en La Voz de Galicia), Brais Lorenzo (fotoxornalista, habitualmente en EFE noticias e Faro de Vigo), Miguel Muñiz (fotógrafo freelance), Miguel Riopa (fotoxornalista, Agence France – Presse), e Xoán A. Soler (La Voz de Galicia), asinan as imaxes que xa se poden contemplar, na rúa, na ferrolá praza de Armas. Como retratistas da realidade, tomaron o pulso ao que estaba a suceder no exterior das nosas casas, exercendo así de notarios da historia para a posteridade. Baixo a coordinación de Miguel Riopa, o único profesional autorizado a entrar nas UCI dos centros hospitalarios galegos no punto álxido da crise sanitaria. Esta mostra é tamén unha homenaxe a quen, durante o confinamento, estiveron en primeira liña traballando.\nPor outra parte, a exposición «Primavera tras a fiestra», que se amosa no interior da Sede Afundación Ferrol, recolle a mirada doméstica da mesma situación, a vida detida nos fogares e as diversas emocións vividas que vemos nas fotografías enviadas por particulares galegos que acudiron á convocatoria de Afundación. Esta exposición conta con espléndidos textos de Inma López Silva nos que reflicte as súas reflexións e experiencias enriquecendo o percorrido cunha mirada literaria.\nPara a instalación deste proxecto expositivo, Afundación quería incidir na distinción entre interior e exterior que tanto marcou eses dous meses de confinamento. Así, a mostra centrada na realidade exterior do confinamento está situada nun espazo exterior, mentres que a focalizada na vida dentro das casas ocupa o interior da sede da Obra Social de ABANCA.\nA partir da mirada profesional e persoal de diferentes profesionais da fotografía, este proxecto aborda ópticas diversas do confinamento, desde as novas formas de relacionarnos, de traballar, de estudar, facer a compra, xogar... Unha composición visual deste fito histórico, recoñecendo as ambivalencias dunha situación de extrema excepcionalidade e gravidade. Moitas das instantáneas reflicten a crise sanitaria e o inmenso sacrificio dos equipos de traballo no sector e doutros relacionados ou que xogaron un papel especial en tempos de coronavirus, e, asemade, outras moitas reflicten intres de intenso cariño, tempos compartidos e de aprendizaxe en familia. Entre as fotografías de «Galicia en vilo» encóntrase a realizada por Miguel Riopa na UCI dun hospital galego, recoñecida pola Axencia France Press como unha das mellores fotografías do mundo no ano 2020.\nA entidade internacional Museums Association publicou unha declaración que detalla o xeito en que debe ser abordada a recompilación e divulgación de material documental da COVID-19: «con sensibilidade e respecto». Estes conceptos constitúen o alicerce ético desta exposición, que nace como unha resposta de Afundación dentro do seu compromiso coa sociedade galega.\nEn palabras do coordinador da mostra, Miguel Riopa: «A información constrúese, tamén, con imaxes. E coa memoria. As imaxes daquilo que nunca puidemos ver, porque estabamos confinados: as rúas eran un mundo solitario, alleo, desconcertante e durante preto de dous meses, vimos o que pasaba a través da mirada dos fotoxornalistas. Contáronnos o silencio das rúas, a actividade frenética do persoal sanitario pelexando cun virus do que apenas sabiamos nada. Foron esenciais. A mirada dun fotógrafo ve pola nosa. O relato está nesa mirada. E despois, na memoria».


Todos temos a capacidade de ser heroes para salvar vidas facilmente\nProxecto de salvavidas\tblog\t 19 decembro 2019\t Visitas: 1306\nNon é necesario ser persoal sanitario para salvar vidas. Todo o mundo, sen necesidade de educación superior en saúde, ten un heroe interior que salva vidas.\nO Consello Europeo de Reanimación, nas últimas guías oficiais de 2015, incluíu unha sección de primeiros auxilios para que dun xeito oficial todas as persoas puidesen realizar con seguridade e baseándose en evidencias científicas unha serie de manobras ou coñecementos que nos permitan seguir salvando vidas.\nA RCP é vital para a supervivencia de vítimas de morte súbita\nSe é certo que a técnica máis chamativa no acto de salvar vidas é a reanimación cardiopulmonar, hai outras series de técnicas ou manobras a adoptar en situacións emerxentes que pode que non parezan ter unha relación causa-efecto tan beneficiosa como a masaxe cardíaca. calidade máis ventilación e desfibrilación precoz, pero iso, salvar vidas, son amplamente aceptados por varios consellos internacionais e tamén son perfectamente capaces de salvar a vida dunha persoa ou polo menos estabilizala ata que chegue o equipo de emerxencias sanitarias.\nAdestramento en reanimación cardiopulmonar e uso de desfibriladores externos\nHai persoas ás que non lles gusta aprender coñecementos sobre primeiros auxilios ou soporte vital básico por temor a que lles suceda algo e total, xa que non son sanitarios, chamando ás urxencias suficientes. Se é certo, que o simple acto de chamar a emerxencias é o primeiro eslabón da cadea de supervivencia pero isto non é suficiente e debemos actuar, debemos ser conscientes de que debemos actuar salvando vidas. Ter coñecemento en primeiros auxilios e soporte vital básico pode axudarnos a salvar unha vida e daranos seguridade á hora de actuar.\nPara os primeiros auxilios podemos considerar:\n- Poña a un paciente nunha posición lateral de seguridade se hai perda de consciencia e se mantén a respiración.\n- O recoñecemento precoz do accidente vascular cerebral mediante algunhas escalas de clasificación normalizadas como Cincinnati.\n- En pacientes con fortes crises alérxicas, recorda levar sempre a adrenalina pre-cargada se sofre unha anafilaxis, o poder pode ser tratado rapidamente.\n- Tamén se recomenda a administración de glicosa (azucre) en pacientes con hipoglucemia (baixar o azucre) como medida para facer fronte a estas situacións.\n- En caso de danos nos ollos químicos sería ideal regar o ollo con auga limpa e abundante, para eliminar ese tóxico.\n- En hemorragias con gran capacidade de perda de sangue, o máis eficaz é a presión manual directa no punto de sangrar e nunca eliminar o primeiro aderezo. Tamén poderiamos embalar a ferida con gasa e logo aplicar presión directa durante uns 10 minutos ata o cese completo do sangrado. A un nivel máis avanzado, indicaríase o uso de torniquetes nesas hemorragias incontrolables ou o uso de vendas hemostáticas.\n- Fracturas nas que vemos unha desviación, o fundamental sería inmobilizar, só coa inmobilización lle quitaremos gran parte da dor a esa persoa.\n- Nas queimaduras sería de elección o refrixeración activa e pasiva con auga durante 10 minutos para baixar a temperatura da pel e diminuír a afectación\nCo saber facer o CPR correctamente estamos salvando vidas\nTrátase dunha serie de técnicas sinxelas de primeiros auxilios coas que nos atopamos salvar vidas, considéranse moitos máis. A realidade é que a maioría das situacións emerxentes non adoitan ser paradas cardiorespiratorias, son sucesos relacionados con accidentes domésticos e laborais e que tamén poden supor un risco potencial para a vida. Para eles é fundamental que cada vez máis xente goce deste coñecemento para poder actuar nunha destas situacións, salvando vidas.\nO coñecemento daranos a seguridade e tranquilidade que se necesita ante un suceso adverso deste tipo e, polo tanto, todos podemos meter ao noso heroe dentro de nós e salvar vidas, non só os aseos salvan vidas.\nZideman DA, De Buck EDJ, Singletary EM, Cassan P, Chalkias AF, Evans TR et al. Consello europeo de reanimación Directrices para reanimación 2015 Sección 9. Primeiros auxilios. 2015 de outubro [citado o 19 de decembro de 2019]; 95: 278-287.


REDACCIÓN 27 diciembre 2020 18:31 h.\nLugo Museo Cultura\nMaite Ferreiro, vicepresidenta da Deputación, visitou o museo. EP\nA obra rematou coas con melloras na sala Prieto Nespereira\nO Museo Provincial de Lugo acometeu unha remodelación da sala monográfica dedicada ao gravador Julio Prieto Nespereira. O departamento de Belas Artes e Restauración encargouse dos traballos, que consistiron na substitución do enmarcado e na revisión do estado de conservación dos 19 gravados e a escultura do artista que se expoñen na sala.\nEsta actuación completa a remodelación da sección de gravado do museo, tras os traballos efectuados coas coleccións de Castelao e Castro Gil. Concluíu así o reenmarcado de todas as obras expostas e o seu acondicionamento con materiais específicos como carpetas de conservación, vidros antirreflectantes con protección UV e transparentes, marcos e molduras axeitados á normativa museográfica para garantir a conservación preventiva destes bens. Ademais, o departamento de Restauración supervisou e actuou nas obras que precisaban algunha intervención.\nColección Julio Prieto Nespereira\nA sala Julio Prieto Nespereira acolle dezanove gravados realizados coa técnica do augaforte e unha escultura, obras que o artista doou ao Museo Provincial de 1981. A partir deste ingreso acondicionouse un espazo monográfico que no ano 2010 foi reubicado no primeiro andar do museo creándose a sección de debuxo e gravado galego.\nMelania Cruz: "O clima da illa permite facer esceas e inverno nun día"


Nova protesta na Coruña para pedir presenza policial no barrio dos Mallos - G24\nNova protesta na Coruña para pedir presenza policial no barrio dos Mallos\nDenuncian o clima de inseguridade que se vive na zona\nG24.gal 07/11/2021 16:49\nNova protesta da veciñanza do barrio coruñés dos Mallos para denunciar o clima de inseguridade que, din, se vive na zona. Desta volta, trasladaron as súas protestas ata as mesmas portas do concello da Coruña onde organizaron unha cazolada.\nReclaman medidas inmediatas contra as actividades delituosas que, segundo denuncian, van a máis nos últimos meses. O acto, convocado pola plataforma Mallos Unidos, co apoio doutras asociacións veciñais, pon o ollo na ocupación das vivendas e no tráfico de drogas.\nA través das redes sociais, centran as súas reivindicacións en pedirlle ao Concello coruñés a presenza activa dunha policía de proximidade e comunitaria no barrio, así como a mellora da iluminación e da limpeza nas rúas\nA principios de outubro a veciñanza deste populoso barrio coruñés botouse á rúa para dar a coñecer os problemas de convivencia e inseguridade que estaban a sufrir dende hai meses e que, denuncian, tamén afectan outros distritos da urbe herculina.\nVaga de asaltos ás vivendas baleiras nunha parroquia de Abadín\nVeciños de Porto do Son piden que lles cambien o cura\nPreocupación dos veciños de Brandía pola licitación dunha gasolineira preto das súas vivendas


ABANCA e AEFAS unen forzas para impulsar o crédito\nABANCA e as empresas familiares de Asturias unen esforzos para impulsar o crédito\nA entidade financeira acorda coa asociación que agrupa ás empresas familiares asturianas fórmulas para facilitar un financiamento flexible a adaptado ás súas necesidades\nABANCA e AEFAS poñen a mellora competitiva e a posta en marcha de novas iniciativas empresariais como principais obxectivos da colaboración\nO presidente de AEFAS, Pedro Ortea, e o director de zona de ABANCA en Asturias, José María Jardón, durante a sinatura.\nABANCA e a Asociación Asturiana de Empresa Familiar (AEFAS) asinaron un acordo de colaboración coa vista posta en facilitar o acceso ao crédito deste colectivo. O texto foi rubricado esta mañá na oficina da entidade financeira en Xixón-Llano, unhas instalacións renovadas de maneira integral o pasado ano dentro do plan de modernización da rede comercial que ABANCA está despregando en Asturias.\nO presidente de AEFAS, Pedro Ortea, e o director de zona de ABANCA en Asturias, José María Jardón, firmaron un texto que supón un impulso á mellora competitiva das empresas actuais e ao emprendemento no Principado.\nEste convenio de colaboración pon a disposición das empresas familiares de Asturias que estean asociadas a AEFAS un amplo catálogo de produtos adaptados ás súas necesidades. O crédito é o gran protagonista entre a oferta financeira de ABANCA, cun gran peso dos produtos pensados para acometer investimentos, realizar melloras competitivas ou emprender. Entre eles, destaca o préstamo hipotecario negocio, que ofrece un amplo período de amortización de ata 15 anos e elimina as principais comisións. Os interesados tamén terán á súa disposición outros produtos de financiamento como o préstamo persoal, o leasing mobiliario, as liñas de comercio exterior para apoiar a internacionalización ou os avais, con tarifas melloradas respecto ao mercado.\nO texto selado entre ABANCA e AEFAS apoia tamén ás empresas familiares con solucións para as súas necesidades máis correntes. É o caso de produtos que contribúen a contrarrestar as tensións de tesourería e as súas finanzas diarias como a póliza de crédito, o desconto comercial, o factoring ou o confirming.\nPor último, a entidade financeira ofrece APLAZOS, a súa alternativa de financiamento flexible no punto de venda para os clientes das empresas asociadas, que permite competir coas grandes superficies. Desta maneira, os compradores poden fraccionar o pagamento dos bens ou servizos adquiridos sen saír do establecemento e de maneira inmediata. Adicionalmente, os asociados de AEFAS contarán con tarifas personalizadas na instalación e mantemento de terminais punto de venta (TPV).\nA Asociación Asturiana de Empresa Familiar (AEFAS) é unha organización sen ánimo de lucro e de ámbito autonómico que ten como obxectivo apoiar e defender os intereses das empresas familiares do Principado de Asturias así como contribuír ao impulso e fortalecemento das mesmas. A súa vocación pasa polo recoñecemento e a mellora competitiva do colectivo. Pola súa parte, ABANCA é unha das entidades de referencia no panorama financeiro do noroeste español, aínda que tamén con presenza no resto do territorio nacional e a nivel internacional. Desde as súas once oficinas no Principado ofrece alternativas especificamente deseñadas para particulares, autónomos e empresas.


Oficial: A Federación deixa o Peixe Galego sen praza en LEB Ouro e o resto de categorías nacionais - Pontevedra Viva\nMartes 21 de Xullo, 2020 ás 14:10 do Martes 21 de Xullo, 2020\nAs esperanzas do Peixe Galego de manterse na Liga LEB Ouro apagáronse definitivamente este martes, na reunión da comisión xestora da Federación Española de Baloncesto (FEB).\nEste organismo debía validar a documentación presentada polos clubs con equipos en categoría nacional para inscribirse nas ligas, cun prazo que concluíra o pasado venres e ao que o Peixe non chegara a tempo de presentar o aval.\nO conxunto marinense solicitou entón unha prórroga, pero a FEB non atendeu a razóns confirmado a súa non inscrición e, por tanto, o seu descenso.\nDe feito a Federación decidiu non cubrir a praza que deixa vacante o Peixe Galego en LEB Ouro, categoría que pasa a ter 18 equipos a expensas do que pase cos ascensos á Liga ACB.\nO peor para os de Marín é que a FEB, ao non renunciar á súa praza en tempo e forma, tampouco lle recoñece dereitos deportivos nas categorías inmediatamente inferiores, LEB Prata e Liga EBA, o que supón que o descenso será en forma de varias categorías.\nA caída aos infernos dos da Raña será como mínimo ata a Primeira Nacional, baixo a tutela da Feferación Galega, ou mesmo ata a primeira categoría de nivel autonómico.\nExiste aínda unha posibilidade de inscribirse en EBA ao haber catro vacantes, senón a caída aos infernos dos da Raña será ata a primeira categoría de nivel autonómico.\nCabe lembrar que hai uns anos o Peixe Galego xa caeu directamente desde Ouro ata EBA, logrando retornar en só dous anos á segunda categoría do baloncesto nacional cunha impecable traxectoria e conseguindo dous ascensos de maneira consecutiva.


Unidas Podemos: “Ourense representa un activo social capital para consolidación do espazo de cambio en Galicia” - Notas e comunicados - Unidas Podemos Ourense\nO candidato á Alcaldía da cidade, David Alvarado, aposta por unha nova política baseada na trasnparencia, a xestión participativa e a atención aos servizos públicos.\nA secretaria xeral de Esquerda Unida, Eva Solla, destaca que o voto a Unidas Podemos “é a única alternativa real e tanxible” capaz de enfrontarse ao PP.\nDavid Alvarado Roales xunto con Luca Chao, Eva Solla e membros da candidatura de Unidas Podemos ao Concello de Ourense.\nA O candidato de Unidas Podemos á Alcaldía de Ourense, David Alvarado, defendeu onte o compromiso da formación coa cidade, para a que defende unha nova política que aposte pola transparencia, a xestión participativa, a atención aos servizos e a colocación do cidadán no eixo das iniciativas.\nPARÁLISE DO CONCELLO\nNo acto participou a secretaria xeral de Esquerda Unida e vicepresidenta do Parlamento de Galicia, Eva Solla, quen denunciou “a parálise” que sofre o Concello de Ourense, ata agora en mans dun Partido Popular “absolutamente complacente cos recortes da Xunta”, que “non ten planificación para as necesidades da cidade” e de funcionamento “caciquil, opaco e clientlista”.\nNota de prensa en formato .docx


As seis oficinas de Turismo de Vigo abren dende mañá e ata o domingo 23 de marzo con motivo da Semana Santa\nAs seis oficinas de Turismo de Vigo están xa preparadas para afrontar a nova temporada turística de Semana Santa, segundo anunciou este venres o tenente de alcalde e concelleiro de Turismo, Santi Domínguez, xa que abren dende mañá, 15 de marzo, e ata o vindeiro día 23. A apertura das oficinas engádeselle os servicios especiais que terán lugar do día 19 ao 23 co Bus Tturístico e as rutas guiadas gratuítas pola cidade.\nvenres, 14 mar 2008\nEn horario de 10 a 14 horas e de 15.30 a 19.30 horas, as oficinas están a disposición dos turistas na Pedra, na Estación Marítima, na Porta do Sol, na Praza do Rei, na Praza de España e na estación de Renfe. O servicio do Bus Turístico ofrecerá os seus percorridos catro veces ao día, dúas pola mañá e dúas pola tarde, coas saídas ás 10, 12, 16:30 e 18:30 horas dende a rúa de Cánovas del Castillo, aínda que tamén a posibilidade de coller o bus nas paradas do Areal, García Barbón, Monte do Castro, Praza de España, Praza de América, ou Museo de Castrelos, entre outras. Co mesmo tíquet pódese subir e baixar do bus ao longo do día as veces que se queiran. O prezo da viaxe, cunha duración dun día, é de 7,50 euros para os adultos e 4 euros os nenos e nenas de 3 a 14 anos. O Bus Turístico conta cun sistema de locución con auriculares, polo que se pode escoitar a información en varios idiomas.\nAs rutas guiadas gratuítas pola cidade, pola súa banda, organizaranse en función da demanda. Na actualidade se ofrecen tres rutas: "100 minutos de cultura", "100 minutos de mar" e "100 minutos de natureza". A primeira delas comeza no Marco (Museo de Arte Contemporánea) e remata na rúa da Pescadería, máis coñecida como "Rúa das Ostreiras". Durante o percorrido pódense contemplar algúns dos edificios, prazas e monumentos máis significativos da cidade. A ruta "100 minutos de mar" comeza na Praza da Pedra e remata no emblemático barrio do Berbés. Durante este percorrido darase información sobre a evolución histórica do porto, así como a súa relevancia para a cidade nos últimos séculos. E "100 minutos de natureza", na que dende o comezo na Fortaleza do Castro darase información acerca das esculturas, vexetación e historia do Parque do Castro.\nVigo entregou está mañá no rexistro da FISU o Dossier de Candidatura á Universiada de Verán 2013\nO alcalde consensuará cos Vigueses Distinguidos en 15 días as propostas para o galardón\nTenencia de Alcaldía instalará unha oficina na lonxa do Concello para tramitar as subvencións, que ascenden a 1.900.000 euros\nA Concellería de Benestar Social inicia este sábado o primeiro Foro de Emigración que se celebra en Galicia\nO ciclo "Vigo a Escena" continúa esta fin de semana con catro representacións en distintos puntos da cidade\nO Concello inaugurou hoxe a nova piscina de Valadares, que se poderá utilizar gratuitamente ata o día 24 de marzo\nOs autobuses de Vitrasa levan desde este xoves a obra de Laxeiro\nO Concello negociará en duas semanas a tarifa única para o transporte metropolitano\nA exposición de Darío Basso "Algoritmi dixit" inaugúrase mañá na Casa das Artes\nPreto de 700 persoas visitaron a mostra "Artifex. Enxeñería romaña en España" dende a súa inauguración o pasado 27 de febreiro\nA programación municipal de teatro para adultos continúa mañá coa representación de "Sempre ao lonxe"\nA Biblioteca Central pecha do 17 ao 23 de marzo por traballos de mantemento\nEl Concello inauguró hoy la nueva piscina de Valadares, que se podrá utilizar gratuitamente hasta el día 24 de marzo\nluns, 10 marzo 2008\nmércores, 12 marzo 2008\nxoves, 13 marzo 2008\nvenres, 14 marzo 2008


Rosario Álvarez, Premio Pontevedresa de Honra\nRosario Álvarez: "Nunca pensei en recibir unha honra coma esta"\n"Pontevedra é boa vila e tamén é xenerosa", di Rosario Álvarez sobre a decisión do xurado dos Premios Pontevedreses que decidiu concederlle o recoñecemento de honra dos galardóns. Recibirao uns días despois de ser reelixida presidenta do Consello da Cultura Galega.\nphoto_camera A pontevedresa Rosario Álvarez, presidenta do Consello da Cultura Galega. DP\nCONVERTEUSE hai catro anos na primeira muller que presidía o Consello da Cultura Galega. Este xoves, Rosario Álvarez (Pontevedra, 1952) foi reelixida para o cargo. Catedrática de Filoloxía Galega na Universidade de Santiago de Compostela e membro da Real Academia Galega, o xurado dos Premios Pontevedreses concedeulle o seu recoñecemento de honra.\nComo recibe ese premio?\nPodes imaxinar. Para que logo digan que unha non é profeta na súa terra. Eu xa só tiña palabras de agradecemento para Pontevedra, porque son moi consciente do moito que lle debo, pero cada vez que chega dende aí un cariño tan grande como este supón unha satisfacción moi grande. Cando me chamaron para informarme de que recibía o premio non daba crédito. Nunca pensei nunha honra coma esta. Estou moi agradecida. Pontevedra é boa vila e tamén é xenerosa.\nRecollerá o premio de Diario de Pontevedra uns días despois de ser reelixida, por segunda e última vez, presidenta do Consello da Cultura Galega (CCG). Como enfronta esta nova etapa á fronte da institución?\nCon moita ilusión. Sería diferente se os catro anos anteriores non fosen satisfatorios. Pero fórono, a pesar da crise provocada pola pandemia, que resultou durísima para moita xente e non digamos para o sector da cultura. Por outra parte, a nivel interno, é moi de agradecer o apoio do propio plenario e do conxunto da institución, tan firme e sen fi suras. É un estímulo impagable. Tamén unha responsabilidade. A min, neste momento, non me faltan nin azos nin ilusión para enfrontar os próximos catro anos.\nQue destacaría da súa xestión? De que está especialmente orgullosa?\nEu salientaría, non tanto o máis visible dende fóra, como poden ser as nosas liñas de traballo, a cantidade de actividades presenciais que fixemos a pesar da pandemia ou o pulo que cobrou a nosa actividade a través de internet, como a nosa gran vontade en contribuír á cohesión do sistema cultural galego. Empeñámonos en contar con todo o territorio, saír fóra de Santiago e do Eixo Atlántico, estar presentes en vilas máis pequenas e mesmo en lugares que nin sequera chegan a ter a condición de vila. Da mesma maneira tamén quixemos, ademais de traballar coas administracións habituais, ir a colectivos e á cultura de base.\nPorque si que existe unha alta concentración da programación cultural arredor das sete cidades galegas e unha certa exclusión do resto do territorio?\nIso pasa. Por un lado, hai unha concentración no Eixo Atlántico, que ten unha explicación. E por outro, nos espazos máis urbanizados, que tamén ten a súa razón. Necesitamos romper esa dinámica. Galicia ten unha configuración territorial moi particular e unha dispersión da poboación que fai que non teñamos grandes urbes senón moitas vilas pequenas e unha desagregación polo territorio. Debemos atender a isto. Nós particularmente, dende o CCG, temos que reivindicar continuamente que a cultura é un dereito. Tanto a creación como o desfrute da cultura. E ten que chegar a toda a poboación con independencia da idade, de se se habita nun ámbito rural ou urbano, de se se vive no Eixo Atlántico ou nas dúas provincias do interior e de calquera outro factor que poida crear desigualdade.\nEn Galicia non existe un problema de acceso á cultura relacionado cunha cuestión económica. O problema que temos é que a cultura non se leva a tantos lugares como se debera levar\nCon independencia tamén do nivel económico? Acostuma a reclamarse dende o ámbito cultural que o acceso aos actos non sexa de balde para que non penetre esa idea de que a cultura é gratis.\nEn Galicia o problema non é tanto que se cobre ou non se cobre. Nas últimas prospeccións que nós fixemos neste sentido, aprezábase que na maior parte dos actos culturais cóbrase pouco ou nada. De feito, como dis, dende algúns sectores da cultura reclámase que se cobre polo menos unha cantidade simbólica para que non pareza que a cultura é gratuíta e que os propios creadores non teñen dereito a cobrar e a vivir dela. Porque cando se chama a un fontaneiro a ninguén se lle ocorre dicirlle que faga o traballo gratis porque é polo ben común. En cambio, cando se chama a un creador si que se fai. En Galicia non existe un problema de acceso á cultura porque esixa grandes desembolsos económicos. O problema está, máis ben, en que non se leva a tantos lugares como se debera levar.\nDende o CCG fálase moito de crear espazos de confluencia. Hai moitos francotiradores no noso sector cultural?\nNecesítase unha maior articulación. Antes referíame á ordenación do noso territorio, un aspecto clave. Ollo, o sector cultural galego supón o 3,8% do emprego. Pero, en xeral, está conformado por empresas pequenas, moitas veces mesmo unipersoais. Non estou dicindo que teña que pasar a recaer en empresas grandes, senón en que conviría cohesionar un pouco máis o que hai. Para facelo hai distintas vías. De entrada, crear redes, que non impiden que cada elemento teña a súa propia particularidade, autonomía e criterio, pero que outorgan unha fortaleza de conxunto.\nCando asumiu a presidencia do CCG hai catro anos destacaba dous grandes retos: a recuperación de falantes e o desafío dixital. Como están hoxe as dúas cuesións?\nA misión do CCG é estudar os problemas, analizalos e facer achegas. Non nos compete nin a acción de goberno nin a execución das políticas. Nós o noso traballo fixémolo. Puxemos o acento na situación da lingua e, sobre todo, nesa perda de falantes que se produce nas idades máis temperás. Aquí destacamos que, se ben o ensino é importante e vemos carencias no decreto de plurilingüismo, que produciu efectos claramente negativos, o problema non está só aí. É necesario involucrar ás familias e á sociedade no seu conxunto. Porque isto non é só responsabilidade do ensino e non é só responsabilidade das familias. O conxunto da sociedade tense que comprometer co uso da lingua. Os espazos de lecer, a diversión, os espazos nos que sociabiliza... teñen que contribuír á galeguización. Non podemos reducir o asunto a que o ensino apande con toda a responsabilidade nin a que exista unha resistencia numantina das familias. Sobre o desafío dixital, calquera que visite a nosa web pode ver o esforzo enorme que se leva feito e a innovación que acompaña os nosos produtos.\nÉ necesario traballar para que o noso talento e a nosa creatividade estean presentes en lugares estratéxicos da cultura global como Berlín, Londres ou Nova York\nOutra cuestión na que o CCG fai fincapé é na importancia da proxección exterior da cultura. As editoriais veñen de romper a colaboración que mantiñan coa Xunta para acudir ás feiras internacionais. E séguese reclamando a creación dun Instituto Rosalía. Fai a administración todo o posible pola proxección da cultura galega?\nTodo o posible non. Eu creo que se podería facer ben máis. Para empezar tería que haber un plan moito máis organizado dunha diplomacia cultural por parte da comunidade autónoma e non só. Nós asumimos o mandato da lei de "defensa e promoción dos valores culturais galegos dentro e fóra de Galicia". Centrámonos no territorio, pero temos presente a Galicia espallada polo mundo. Hai moita cultura galega e moito patrimonio cultural e simbólico fóra da Galicia territorial. Neste próximo cuadrienio imos avanzar neste sentido. Temos que traballar pola internacionalización da cultura galega e facerlle sitio, non só nas comunidadades de galegos, senón noutros ámbitos que son puramente estratéxicos como os países de lingua portuguesa; ou os atlánticos, onde somos unha potencia; ou as nazóns sen estado como Bretaña ou Gales; ou os países con goberno propio como Irlanda cos que estamos conectados. Pero tamén outros lugares estratéxicos na cultura global como Berlín, Londres ou Nova York. Temos que colocar tamén aí o noso talento e a nosa creatividade.\nentrevista Pontevedreses del año Rosario Álvarez Premios Pontevedreses Consello da Cultura Galega


A feira de produtos ecolóxicos, Ágora Verde, celébrase do 23 ó 25 de agosto diante das Casitas da Compañía | web Oficial do Concello de Monforte de Lemos\nA feira de produtos ecolóxicos, Ágora Verde, celébrase do 23 ó 25 de agosto diante das Casitas da Compañía\n22 de agosto de 2018. Monforte acolle por terceiro ano consecutivo, a feira de produtos ecolóxicos Ágora Verde, un evento organizado conxuntamente entre o Concello e o Consello Regulador da Agricultura Ecolóxica (CRAEGA). Esta edición, que vai celebrar do 23 ó 25 de agosto, terá como escenario a praza que está diante das Casitas da Compañía. Os diferentes stands estarán abertos de 11 a 22 horas.\nDurante as tres xornadas o público atopará marmeladas, froitas, hortalizas, conservas de peixe, infusións e cervexas artesás, entre outros moitos alimentos certificados co selo de agricultura ecolóxica . Por outra parte, haberá degustacións de balde para o público; unha delas será o xoves, 23 de agosto, ás 13 horas, e estará a cargo do chef monfortino Martín Mantilla.\nA programación de Ágora Verde inclúe tamén actividades dirixidas ós máis pequenos da casa. Os nenos gozarán de obradoiros nos que poderán elaborar murais relacionados coa agricultura ecolóxica.\nO Alcalde, José Tomé, apuntou que “esta feira busca achegar o produto ecolóxico a toda a poboación, así como fomentar a comercialización directa. Dende o Concello apoiamos a dinamización e a posta en marcha de emprendedores neste campo, precisamente por iso tratamos de darlles visibilidade con eventos deste tipo, intentando potenciar o consumo saudable entre a poboación”.\nO mandatario local destacou que “a agricultura ecolóxica certificada ofrécelle ó noso rural unha nova alternativa, contribúe a xerar riqueza e novos empregos e, por iso, apostamos decididamente por iniciativas que, mediante colaboración entre Administracións públicas, como ocorre neste caso, permiten proxectos dinamizadores”.\nO acto de inauguración de Ágora Verde será o xoves, ás 13 horas, asistirán o Alcalde, o Presidente do CRAEGA e o Vicepresidente da Deputación Provincial de Lugo.


Sondeseu celebra o seu XX aniversario no Teatro Afundación – A Movida\n12mai20:30Sondeseu celebra o seu XX aniversario no Teatro AfundaciónCONCERTO | Desde 8,00€20:30 Teatro Afundación\nSonDeSeu é a Orquestra Folk de Galicia que fixo e segue a facer historia celebra os seus 20 anos con catro concertos en acústico en teatros. O primeiro\nSondeseu celebra o seu XX aniversario no Teatro Afundación\nSonDeSeu é a Orquestra Folk de Galicia que fixo e segue a facer historia celebra os seus 20 anos con catro concertos en acústico en teatros. O primeiro dos directos, que será sen amplificación e terá lugar en Vigo, a mesma cidade na que agromou SonDeSeu. A cita será o xoves 12 de maio, no Teatro Afundación, ás 20:30 horas.\nA Orquestra Folk de Galicia SonDeSeu nace hai vinte anos no seo do extinto Conservatorio de Música Tradicional da Universidade Popular de Vigo, a actual ETRAD. A agrupación explora a fusión e mestura das músicas de creación colectiva con elementos contemporáneos desde unha visión orixinal que se aproxima, ás veces, ás expresións da música culta. Ao tempo, desde a perspectiva educativa, crea sinerxías e un tramado completo tanto á hora formativa como á hora de presentar un colectivo sólido e pioneiro en Europa.


O Museo de Pontevedra vai celebrar como corresponde o Día do Libro\nO Museo de Pontevedra vai celebrar unha vez máis o Día do Libro o vindeiro sábado 23 de abril poñendo en marcha diferentes actividades: un obradoiro de exlibris para adultos e unha instalación para lembrar ao escultor Dan Graham, autor da ‘Pirámide’ instalada en 1999 na Illa de Esculturas, sobre a que a institución ten publicado diverso material divulgativo.\nO obradoiro de creación de exlibris (selos que identifican á persoa propietaria dos libros dunha biblioteca) será moi similar ao realizado recentemente na exposición ‘Castelao. A viaxe de 1921’, que xa tivera grande éxito de público. Empregarase a técnica dos tipos móbiles, reproducindo algúns exlibris tal como se facían nas imprentas antigas, combinando tipografías de chumbo, ornamentos e imaxes. Ademais as persoas participantes porán en práctica a elaboración de exlibris mediante a técnica do gravado con linóleo, de xeito que poderán levarse o seu personalizado para casa.\nA actividade desenvolverase o propio sábado 23 de cinco a sete da tarde no Edificio Castelao, sendo preciso realizar inscrición previa en reservas.museo@depo.gal, xa que as prazas son limitadas.\nAdemáis do obradoiro, o Museo realizará o propio día 23 unha instalación recordando á obra do escultor recentemente falecido Dan Graham, ‘Pyramid’, que está ubicada na Illa das Esculturas. Para iso utilizaranse exemplares das publicacións que edita o Museo (catálogos, material divulgativo, etc), creando unha figura na zona acristalada do vestíbulo, lembrando así a importancia para o autor dos traballos con materiais transparentes, cristais e semellantes, nos que estudiaba o fenómeno dos reflexos e refracción da luz.\nBiblioteca do Arquivo provincial\nPor outra banda, e tamén co gallo da celebración do Día do Libro a biblioteca do Arquivo provincial vén de publicar o boletín de novidades no que se recollen as últimas incorporacións á colección provincial.\nNesta ocasión inclúe, entre outros, libros relacionados con temas de historia (como por exemplo Breve historia da cidade de Vigo, A Irmandade Galeguista do Grove ou As Irmandades da Fala no seu tempo), literatura (Violetas no asfalto, O fío vermello), patrimonio (A batucada galega), memoria histórica (Soldados forzosos, Illote P-barraca 16) ou personaxes destacados da cultura galega (Castelao: construtor da nación, Apuntamentos sobre Emilia Pardo Bazán, Cunqueiro e Pontevedra).\nEn total son 74 novos títulos xa dispoñibles na biblioteca na modalidade de préstamo, relacionados na súa práctica totalidade desde o punto de vista da súa autoría, edición ou temática co ámbito galego e nunha alta porcentaxe (52%) coa provincia de Pontevedra.\nDos 74 novos títulos, un 88% (65) está en lingua galega, 47 pertencen a editoriais privadas e os outros 27 corresponden a asociacións ou institucións de carácter público (entre eles, 8 editados ou subvencionados pola propia Deputación de Pontevedra).\nO boletín está xa publicado no seu apartado específico da web e nos próximos días será remitido tamén vía correo electrónico a todas aquelas persoas que realizasen a correspondente solicitude a través da subscrición. Inclúe unha información básica das publicacións e o acceso directo ás correspondentes fichas bibliográficas en Atopo, cos datos completos e as condicións de acceso e dispoñibilidade.


A folla azul de Andrea Maceiras\nUnha aventura no Amazonas\n14 de Outubro, 2021 - 12:40 h. | Publicada por Radio Fene\n“Husu sae da súa vida coñecida, do seu poboado soa, sen ter ningunha pista do que vai atopar. Eu quería darlle a esta novela un final esperanzador pero ao mesmo tempo realista” indica Andrea Maceiras, autora da novela “A folla azul”. A historia xa estaba escrita antes da pandemia, pero o coronavirus abre novas lecturas. “A personalidade da avoa de Husu, Arumi, parécese moito á miña avoa porque foi unha referencia importante na miña vida, un piar de valores. Tiven a sorte de ter unhas avoas moi valentes” apunta a escritora.\nAndrea Maceiras explicounos as consideracións previas coas que inicia a escritura dun libro como “A folla azul”, quere suscitar unha reflexión crítica, non un adoctrinamento. A esperanza está na infancia, na adolescencia, na súa lucidez, no cambio de valores e de pensamentos. “Confío máis nos nenos e nas nenas que na ONU”. Maceiras falounos da noción, do sentido da existencia de moitas das tribos da Amazonas. A humanidade non sabe dar marcha atrás ata que ten a realidade moi diante dos ollos. A percepción da escritora é que algo así aconteceu coa pandemia do coronavirus, que agudizou os seus efectos pola contaminación. Só un 10% do planeta segue a ser un lugar salvaxe, non tocado pola man humana. Husu Aké, é membro da tribo dos Tacaré, filla da Nai Terra e habitante do mundo verde, da Amazonia. Maceiras propón en “A folla azul” realizar unha viaxe ata o Amazonas.


Lab·Ou: As Xornadas e o Lab·Ou#2 segundo Magog\nLendo o blog de Hugo Covelo (non son moito de seguir o día a día da blogosfera, pero cada dúas semanas ou así fago un repaso xeral) entérome de que xa pendurou na súa páxina de Flickr as fotos que sacou na súa fin de semana ourensana por mor das Xornadas de Banda Deseñada.\nAdemais dos habituais retratos dos excesos etílicos e gastronómicos que sempre acontecen neste tipo de reunións culturais (todo o mundo sabe que os comiqueiros son artistas bohemios que cando se xuntan montan festa rachada aló onde van), hai varios testemuños gráficos sobre o segundo exercicio colectivo organizado polo Lab·Ou, de xeito que os que non puidestes vir poderedes facervos unha idea de como foi o invento (por exemplo, a través da imaxe deste post, vilmente roubada a Hugo).\nGracias, irmán Magog, por inmortalizares estes belos momentos para a posteridade. Se alguén máis ten a ber compartir as súas memorias fotográficos co resto da humanidade, que faga o favor de enviar un arquivo zip con elas ou un link a un sitio onde estean expostas.\nEh, eh, eh... En realidade subín unha escolma bastante benévola do total de fotos que tirei, teño outras mais decadentes que non subín para non dañar a imaxe deste evento, moi respectable a pesar de nós mesmos. Tamén é certo que puiden tirar mais dos obradoiros.\nTen que haber masi fotos, sei que Alberto Vázquez tirou algunha.


Malpica viaxou polo deporte de elite - Malpica - Que pasa na costa\narbitro charla futfem\nVero Boquete encheou o Centro Cívoco de Malpica\nXornada tremendamente interesante a deste pasado luns no Concello de Malpica coa organización dunha serie de charlas deportivas de primeiro nivel.\nAbrían a sesión matutina os colexiados costeiros Marcos Ordóñez e Vitor Recarei, que falaron sobre as súas experiencias persoais no mundo do arbitraxe, se ben recoñeceron que os dous comezaron a arbitrar en idades moi avanzadas (con 30 e 24 anos). Un feito que, pola contra, permitiulle a Vítor aprender a disfrutar do diferente que é o Fútbol Costeiro, gracias a poñer as lentes do silbato. Marcos, pola súa parte destacou o que significa poder arbitrar en campos míticos como o Helmántico ou o Anxo Carro.\nJosito Castro explicou que é e como se chega a ser readaptador. Contou, nunha charla moi técnica, a súa experiencia persoal nunha clínica, explicou casos concretos de como tratar unha escordadura ou a lesión máis típica, a rotura de ligamentos. Lembrou que Carlos Lalín foi o primeiro galego cun contrato coa palabra readaptador no fútbol profesional.\nFrancisco Gundín falou de nutrición para pechar a mañá.\nA estrella, o FutFem\nSen dúbida, a estrella, e así o refrendou a masiva asistencia, foi Vero Boquete. Unha das mellores xogadoras do fútbol mundial, que da man de Eva Luz, ex xogadora do Victoria e do RC Deportivo, debullou como é o fútbol profesional feminino.\nÁlex Lombardero: "No fútbol profesional non se pode ser feliz”.\nCañizo propón un proxecto de renovación integral do alumeado público de Malpica


despedir verbo transitivo1 Acompañar por cortesía [unha persoa que marcha]. Fomos despedilo á estación.2 Botar fóra de si. O lume despide luz e calor. SINÓNIMO desprender O volcán despedía rochas de lava. SINÓNIMOS lanzar, proxectar3 Botar de [un traballo ou emprego]. Despedírono da fábrica.4 Dar por acabado [un programa ou espectáculo]. Con esta actuación despedimos o programa por hoxe. verbo pronominal5 Dicir ou facer as palabras ou accións que adoitan realizarse cando se separa unha persoa doutra. Despediuse de nós cun forte abrazo.6(despedir de) figurado Desbotar a esperanza de conseguir algo por consideralo imposible de alcanzar. Xa te podes despedir desa viaxe. Despediuse de mercar ese coche ao saber o prezo.7 Realizar por última vez unha actividade ou espectáculo. Despediuse do deporte profesional ganando unha medalla. A compañía de teatro despídese hoxe do público vigués. /pc/verbos/despedir.html


Xuntanza Ferrol 2018 – Federación Galega de Montañismo\n22 Febreiro, 2018 4 Febreiro, 2019 federaciongal\tCOMUNICADOS, Varios Comunicados\nO día 20 tivo lugar a primeira xuntanza de clubs por provincias convocada pola Federación, para manter un contacto mais directo cos clubes.\nA reunión provincial de Coruña que foi nos locais do Club Montaña Ferrol, contou coa presencia de membros de 5 clubes da provincia, mais o pte da Federación Adolfo Puch, o Vicepresidente Raul Leiros e o Drtr. Técnico Xose Manuel P. Prego.\nUnha breve introducción por parte do presidente, facendo un escueto balance, da situación actual e das áreas nas que se está a traballar, así como os eventos deportivos mais interesantes que haberá este ano en Galicia.\nDespois abreuse, un distendido debate sobre actividades, e un dos temas que mais preocupan na actualidade: a responsabilidade na organización.\nCHARLA MARCHA NORDICA


Bono Iacobus - Camiño Fisterra - Muxía - Prezo - GALICIA\tTurgalicia\nBono Iacobus - Camiño Fisterra - Muxía\nA ruta consta de 119 quilómetros, para realizar en 6 etapas. Ao final de cada unha, o viaxeiro é recollido a pé de camiño e conducido en automóbil a un aloxamento rural no que pasará a noite tras unha merecida cea caseira elaborada con produtos da zona. Pola mañá, tras un completo almorzo, achegarase ao camiñante de novo en coche ao inicio da súa seguinte etapa. Servizos opcionais... Pícnic para a etapa de cada día.Traslado da equipaxe en taxi.Prezo con cea e almorzo incluídos... 1 Persoa (cuarto individual) 565 € (IVE incluído)2 Persoas (cuarto dobre) 795 € (IVE incluído)O Bono Iacobus pode ser contratado durante todo o ano, exceptuando o mes de agosto e a Semana Santa, de forma individual, en parella ou en grupos. Para obter toda a información adicional que necesites sobre o Bono Iacobus podes chamar ao teléfono 902 190 160 / 981 568 521 (*) ou enviar un correo electrónico a info@galiciaincoming.com (*) A comercialización realízase a través de axencias de viaxes legalmente autorizadas.


Un poni, (pony en inglés ou poney en francés, probablemente todas elas procedentes da palabra francesa obsoleta poulenet, diminutivo de poulain, "poldro"), é un cabalo pequeno duns 150 cm de altura máxima ata a cruz, e un peso medio de 100 kg. É moi rústico e resistente, con formas máis ou menos masivas, perfil recto e orellas triangulares en lugar de dirixidas cara dentro como os cabalos de maior alzada.\nUn poni, (pony en inglés ou poney en francés, probablemente todas elas procedentes da palabra francesa obsoleta poulenet, diminutivo de poulain, "poldro"), é un cabalo pequeno duns 150 cm de altura máxima ata a cruz, e un peso medio de 100 kg. É moi rústico e resistente, con formas máis ou menos masivas, perfil recto e orellas triangulares en lugar de dirixidas cara dentro como os cabalos de maior alzada. As razas máis puras e primitivas conservan caracteres dos equinos primitivos, como raias ó longo do lombo, ou mesmo nas patas e crinas tupidas. As razas de cabalos de pequena estatura orixinarios de Inglaterra reciben o nome xenérico inglés de ponys; deles, o Shetland (Escocia) é o máis pequerrecho, con tamaños que van dos 70 cm ós 106 cm ata a cruz. Aparentemente todos os ponis de Europa occidental pertencen ó mesmo grupo, chamado «céltico», que tamén engloba outras razas como os asturcóns, os ponis galegos, os monchinos ou os Forest.↑ «Poni». RAG. Real Academia Galega. Consultado o 2 de xuño de 2013.


Creado o Luns, 16 Outubro 2017\nO Concello de Cerceda organiza unha nova edición do Obradoiro de cociña "Coas mans na masa" para os/as máis pequenos/as para o mes de novembro. O prazo de solicitude abre ese martes 17 de outubro. O Obradoiro desenvolverase os mércores do mes de novembro (a partir do día 8) das 17:15 ás 18:45 horas no Centro Cívico de Cerceda. As prazas son limitadas e vai dirixido a nenas e nenos de idades comprendidas entre os 4 e os 12 anos de idade. As inscricións deberán facerse nas Oficinas xerais do Concello a partir do martes, 17 de outubro.\nCreado o Domingo, 08 Outubro 2017\nTras o encontro do alumnado de Cerceda, no mes de maio, coa escritora María Canosa chega a adaptación teatral de Rubicundo, de Teatro dos Ghazafelhos, ao Auditorio municipal este domingo 8 de outubro ás 18:00h. Non podes perdelo! Rubicundo cóntanos unha fermosa historia sobre a amizade, a constancia e a\nO Servizo de Normalización Lingüística da Mancomunidade de Ordes vai levar a cabo a realización dun curso básico de lingua galega dirixido fundamentalmente a persoas interesadas na adquisición das competencias básicas en lingua galega (poboación non galega, basicamente): Curso básico de lingua galega Prazo de solicitude: ata o 11 de outubro Lugar: SNL da Mancomunidade de Ordes, de 08:00 a 15:00 horas (tel.: 981 680 002, ext.120) Datas de realización do curso: 17 outubro-7 decembro 2017 (martes e xoves, de 10:00 a 12:30 horas) Lugar de realización do curso: o concello que teña máis solicitudes\nCreado o Venres, 29 Setembro 2017\nPúblico: Nenos de 4 a 10 anos. BIBLIOTECA MUNICIPAL DA SILVA -\nCreado o Sábado, 30 Setembro 2017\nTEATRO DO NOROESTE co espectáculo ESTADO DE GRAZA Sábado, 30 de setembro – Ás 20:30h Auditorio municipal de Cerceda Teatro do Noroeste chega a Cerceda, da man da Deputación da Coruña, para conmemorar o seu 30 Aniversario na escena galega co espectáculo Estado de Graza. A presentación do espectáculo, no Auditorio municipal de Cerceda, coindice coa reunión anual da Asociación de directores/as de escena de España que este ano celébrase en Galicia. A difícil relación entre unha filla que ansía a liberdade e unha nai dominada polas crenzas. A historia de catro mulleres que loitan por establecer o seu lugar no mundo nun momento histórico complicado como foi o tardo franquismo. Público adulto http://www.teatrodonoroeste.com/obra.php?idObra=57\nCreado o Martes, 14 Xuño 2016\nCreado o Mércores, 17 Xuño 2015


Non foi posible a unidade - Manuel Cendán - Diario de Ferrol\nFerrol deulle máis da metade dos seus votos a Sánchez e, de seguir co seu criterio,\nFerrol deulle máis da metade dos seus votos a Sánchez e, de seguir co seu criterio, había que ir a listas unitarias nas asembleas e congresos provinciais, respectando o reparto que fixera a militancia. Isto non foi posible aquí. Só a xente que traballou no equipo local do entón candidato -encabezado por Eva Martínez- apostaba por cumprir co criterio do líder do PSOE, chegando incluso a retirar a súa proposta para buscar o entendemento.\nFerrol non pode quedar fóra destes novos tempos. Abramos unha nova etapa que rache coa esterilidade na que está a Agrupación Local. Un novo discurso, outra forma de entender e facer política, xente que aposte por rachar ca insolvencia dos vellos bloques. Si, Ferrol -con acertos e desacertos- está marcado pola impronta do PSdeG. Chegou o tempo de oír á militancia, de volver a apostar pola cidade. Renovada e viva. Por iso tamén votamos a Pedro Sánchez.\nposible non foi unidade


REMATAN AS OBRAS DE ENSANCHE DA ESTRADA ENTRE O LUGAR DE MARTORES E O TERMO MUNICIPAL DE CUNTIS\n- O proxecto, cun orzamento de 119.666,68 euros, foi subvencionado pola Consellería do Medio Rural\n- O vial pasou a ter un ancho medio de 4,5 metros e conta cunha nova capa asfáltica\nValga, 23 de xaneiro de 2018.\nValga e o municipio veciño de Cuntis contan xa cunha nova comunicación por estrada. As obras de acondicionamento do vial que discorre entre o núcleo de Martores, na parroquia de San Miguel, e o lugar de Magán, no termo de Cuntis, están xa rematadas.\nOs traballos consistiron no ensanche desta estrada rural de 1,78 quilómetros de lonxitude, realizándose un sobreancho de plataforma, a apertura de cunetas e dotándoa de firme de triple tratamento asfáltico. O vial conta agora con 4,5 metros de ancho medio, o que favorece o tránsito de vehículos en condicións de maior seguridade para beneficio da poboación asentada na zona.\nA empresa pública Tragsa executou as obras, que contaron cun orzamento de 119.666,68 euros e foron financiadas pola Xunta de Galicia a través da Consellería de Medio Rural e, en concreto, con fondos do Plan de Infraestruturas Rurais (PIR).\nOs proxectos subvencionados no marco do plan PIR tratan de contribuír ao desenvolvemento das zonas rurais e falicitar as comunicacións entre veciños, así como dotar á poboación de servizos básicos necesarios para unha maior calidade de vida.


A Xunta destina 738.984 euros a dous obradoiros que promoven o emprego...\nDarán formación a 32 alumnos-traballadores\nA Xunta destina 738.984 euros a dous obradoiros que promoven o emprego xuvenil na comarca\nO delegado territorial, Gabriel Alén, na visita ó Obradoiro de Garantía Xuvenil "Mancomunidade V".\n16:46 do 10 de marzo de 2021\nEstes talleres están dirixidos a realización de obras e servizos de interese xeral. Preténdese que isto, xunto coa formación profesional para o emprego, facilite a inserción laboral dos participantes.\nEsta mañá, o delegado territorial da Xunta de Ourense, Gabriel Alén, acudiu ó obradoiro de Garantía Xuvenil "Mocidade da Mancomunidade V". Fixoo acompañado polo presidente da Mancomunidade de Verín, José Luís Suárez, e polo alcalde de Verín, Gerardo Seoane. As instalacións da Mancomunidade onde se desenvolven os módulos de atención sociosanitaria das institucións, xunto co módulo de froitocultura, recibiron da Xunta máis de 369.400 euros.\nEstes cursos, iniciados o 7 de setembro, contan coa participación de 16 alumnos/as traballadores/as, que se forman nas dúas especialidades xa citadas. Reciben unha ensinanza específica para que poidan levar a cabo os seus propios proxectos, impulsando así o emprendemento.\nA formación que se imparte nestes obradoiros adáptase aos perfís máis demandados polas empresas da zona, o que propicia que algúns dos seus participantes atopen traballo antes de finalizar os talleres, según sinalou o representante do goberno autonómico.\nCon respecto a estes 2 obradoiros a Xunta investiu 738.984,64 euros, coa intención de formar a 32 alumnos-traballadores en especialidades como as repoboacións forestais e tratamentos silvícolas, a maiores da froitocultura e da atención sociosanitaria.\nA provincia de Ourense conta con 16 obradoiros ordinarios, nos que participan 47 concellos e ós que a Xunta destinou 5,4 millóns de euros. As entidades que os promoven son os concellos, mancomunidades de concellos ou entidades públicas vinculadas a un concello galego.\nA etapa de aprendizaxe, alternada coa práctica profesional, ten unha duración de 12 meses, durante os cales os alumnos gañarán en experiencia ó mesmo tempo que se irán formando.\nApretada axenda do delegado en Verín e Vilardevós\nGabriel Alén, aproveitou o seu paso por Verín para reunirse co rexente da vila, Gerardo Seoane e tamén co alcalde de Vilardevós, Manuel Cardoso, coa intención de tratar as principais demandas que recibiu por parte dos edís destes municipios relacionadas coa Administración Autonómica.\nOs temas a tratar, no caso do concello de Verín, foron sobre saneamento, infraestructuras varias e polígonos industriais. A maiores disto, Alén Castro manifestoulle a Seoane a súa disconformidade polo traslado da Oficina Agraria Comarcal situada na antiga Praza de Abastos, xa que foi unha decisión unilateral que non se lle comunicou á Xunta, sinalou o delegado territorial. Destacou que esta oficina é de vital importancia tanto para os silvicultores como para os gandeiros e agricultores da comarca, polo que se buscará unha solución consensuada que non afecte ás prestacións que se lle proporcionan ó sector agrícola da bisbarra.\nGabriel Alén, reunido co alcalde de Verín, Gerardo Seoane.\nMentres tanto, no caso de Vilardevós, falouse sobre augas e saneamento, así como da situación epidemiolóxica do concello. Á súa vez, o delegado territorial visitou con Cardoso as obras de restauración da Igrexa de San Bartolomeu de Berrande. Esta igrexa é un ben incluído no Catálogo do Patrimonio Cultural de Galicia, na que a Consellería de Cultura, Educación e Universidade, inviste case 200.000 euros.\nAs actuacións que se levarán a cabo van dende substiuír a cuberta existente, incluída a súa estrutura, ata accións de limpeza e rexuntado. Colocarase tamén unha estrutura metálica sobre o oco da torre do campanario para que non entre auga e restaurarase o sistema que porta as campás. Preténdese tamén renovar as carpinterías existentes e cambiar a instalación dos pararraios.\nIsto é posible grazas a que o Goberno galego asinou un convenio coa Diócese de Ourense para a posta a disposición dos terreos e inmobles necesarios para que as obras de conservación e restauración de diversos bens eclesiásticos se poidan levar a cabo; como é o caso da Igrexa de San Bartolomeu de Berrande.\nGabriel Alén e Manuel Cardoso, na visita ás obras da Igrexa de San Bartolomeu de Berrande.\nVilardevós Monterrei Xunta obradoiros


De LAUV 2.0_Blog - xaneiro 10, 2013\nChegou 2013 e con el volve a actividade dos Roteiros Culturais da UVigo. Recordade que temos unha cita o 26 de xaneiro para coñecer e apoiar o proxecto dos Sete Camiños. Pronto teredes máis info pero antes, o 24 de xaneiro, temos outra pequena ruta de apenas 7 km para descobrir o conxunto arqueolóxico e natural de Santomé. Non son moitos km pero é unha oportunidade única para visitar o lugar da man dun arqueólogo e dun ambientólogo. E ademáis é de balde!!! gratis!!! ...e para os 30 primeiros inscritos incluso con xantar incluído.\nEsta actividade realízase ó abeiro da Convocatoria 2012 da Vicerreitoría de Extensión Universitaria de actividades extraacadémicas e de difusión cultural. A ruta realizarase o día 24 de xaneiro de 2013 dende as 14:00 ata as 18:00 horas. Inclúe, como comentamos, un pequeno xantar de balde para os 30 primeiros inscritos (bocadillo, froita, bebida e café) e unha visita guiada ao conxunto patrimonial de Santomé da man dun arqueólogo e dun ambientólogo.\nO punto de saída e de regreso é o Edificio de Ferro – Facultade de Historia na porta que sae á rúa Dr. Temes. (saída ás 14:00 e regreso aproximado ás 18:00 horas)\nRecoméndase vir con roupa e calzado axeitado para a práctica do sendeirismo.\nInscrición na caseta do LERD en fronte do Reloxo do Campus de Ourense.\n+ info: https://www.facebook.com/facultadehistoriaourense\n12/13 difusión San Tomé


O albergue Albergue Ferramenteiro conta cun total de 130 prazas onde pasar a noite distribuídas en Prazas en liteiras. Durante os meses máis invernais podes resgardarte do frío nas súas habitacións, as cales dispoñen de calefacción. O aire acondicionado que podes atopar nelas fará o verán máis levadío. Non é necesario que leves o teu saco de durmir.\nEste albergue de Portomarín dispón entre os seus servizos de Cociña, Comedor, Bar, Enchufes, Computadores con internet, Caixeiro, Maquina de auga e refrescos, Maquina de cafe, Botiquín, Lavadoiro, Tendedero, Telefono público.\nA hora de silencio está fixada ás 23 horas. Ao finalizar a túa estancia debes abandonar o albergue antes das ~12 horas.\nHabitacións: 1 en 4 grupos\nPrazas en liteiras: 130\nHora saída: ~12


As árbores senlleiras, os tesouros vivos de Lugo\nO Carballo Grande de Cartelos, en Carballedo, é único a nivel mundial debido á súa lonxevidade. ALBERTO LÓPEZ\nA Sobreira da Casa de Tristo, en Santiorxo, na Pobra do Brollón, destaca pola súa malformación, que é unha das súas principais particularidades. ALBERTO LÓPEZ\nO Castiñeiro da Capela, en Baamonde, ten no seu interior un altar en honor á Virxe do Rosario. PRADERO\nO souto da Retorta, en Viveiro, contén este eucalipto coñecido como «O Avó». PEPA LOSADA\nA carballeira de Muimenta forma parte do catálogo desde o ano 2017. PALACIOS\nA provincia alberga 38 exemplares nesta categoría debido ás súas singularidades físicas ou culturais\n22 ago 2021 . Actualizado a las 21:40 h.\nA paisaxe, a gastronomía e a riqueza cultural definen a provincia de Lugo. Mais os paraxes naturais da zona tamén albergan un patrimonio botánico formado por especies únicas que ás veces pasan desapercibidas. Algunhas delas atópanse dentro da categoría «árbores senlleiras» xa que destacan por características como a idade, a altura, a rareza na súa situación ou a súa relevancia cultural. Estas reliquias botánicas están dispersas por toda a provincia. Actualmente, son 38 as árbores lucenses que lograron esta consideración, o que tamén lles asegura unha protección legal, pois a catalogación implica a prohibición de calquera acción que poida afectar á integridade da especie. Por concellos, Carballedo, na comarca de Chantada, con seis e exemplares e Castro de Rei con cinco son os municipios lucenses que rexistran máis formacións arbóreas na listaxe oficial. En canto ás especies, o quercus robur, é dicir, o carballo é a máis común, xa que o catálogo autonómico rexistra 23 en todo Galicia, dos cales sete se atopan na provincia.\nO carballo máis antigo\nMoitas delas constitúen auténticas rarezas botánicas como o Carballo do Pazo de Cartelos, en Carballedo, considerado o máis antigo de Galicia, xa que pode ter ao redor de 2.000 anos, segundo un cálculo realizado en 1967 por especialistas do Instituto de Investigadores Forestales de Madrid. Ademais de destacar polas súas dimensións, xa que ten case 40 metros de altura, está vinculado con feitos históricos pois está situado á carón dunha antiga calzada romana que unía Lugo con Braga.\nEntre as especies centenarias, tamén está a Sobreira da Casa do Tristo, na aldea de Santiorxo (Pobra do Brollón). Cunha antigüidade difícil de calcular pero que probablemente supera os 300 anos, presenta unha malformación, causada por algunha enfermidade, á que debe gran parte do seu atractivo. A relación coas tradicións locais é outro dos criterios que o Comité das Árbores Senlleiras ten en conta, por iso, a asociación de veciños da parroquia de Vilachá de Salvadur, tamén na Pobra do Brollón, pediu a inclusión do Carballo de Chá na listaxe xa que, aínda que non destaca nin pola súa lonxevidade nin polas súas dimensións, está nun lugar sobre o que recae unha lenda sobre un personaxe mitolóxico, o aláparo, que raptaba ás mulleres da zona.\nÁrbores coma obras de arte\nAlgunhas especies do catálogo actual conteñen auténticas obras artísticas, como o Castiñeiro da Capela, en Baamonde, que alberga no seu interior un altar en honor á Virxe do Rosario, patroa da parroquia, esculpida polo artista Víctor Corral. Outras están preto de edificios relixiosos, como a Carballeira de Muimenta, situada no campo vello da igrexa vella de Cospeito. A formación componse de catro carballos e un freixo que medran de forma conxunta, o que supón unha das súas singularidades. A Mariña tamén esconde algún que outro tesouro arbóreo. Un deles é o Souto da Retorta, un enclave natural situado na ribeira do río Landro, na parroquia de Chavín, en Viveiro, onde está O Avó, un dos eucaliptos máis grandes de todo Europa.\nA cidade amurallada só presenta unha formación arbórea na categoría de senlleira. Son os dous carballos centenarios situados no Campo de Golf. Porén, algúns investigadores como o enxeñeiro forestal, Gaspar Bernández Villegas, realizaron unha revisión do compendio oficial e ofreceron novas propostas. Na súa tese de doutoramento Bernández recolleu ata nove árbores na provincia de Lugo candidatas a formar parte do catálogo, dúas delas na capital provincial. Son o pinsapo situado no parque de Rosalía de Castro, do que non hai outro exemplar semellante catalogado e a picea azul, tamén no pulmón verde da cidade. Polo momento, ningunha delas se incorporou á listaxe oficial.\nArchivado en: Carballedo Comarca de Chantada Castro de Rei Chantada A Pobra do Brollón


Novo equipo e nova estrutura da próxima Comisión Europea de Juncker - Blog de Celso Delgado\nHome Unión Europea Novo equipo e nova estrutura da próxima Comisión Europea de Juncker\nNovo equipo e nova estrutura da próxima Comisión Europea de Juncker\nHoxe o Presidente electo polo Parlamento, Jean-Claude Juncker, deu a coñecer o seu equipo e a nova estrutura da próxima Comisión Europea.\nUnha nova Comisión que se racionalizará para centrarse en responder aos importantes retos políticos que ten ante si: conseguir que as persoas volvan encontrar un traballo decente, incentivar o investimento, facer que uns bancos seguros volvan conceder préstamos á economía real, crear un mercado dixital conectado, contar cunha política exterior verosímil e asegurarse de que Europa se valla por si mesma no que atinxe á seguridade enerxética.\nJuncker en rolda de prensa afirmou que dá carteiras a persoas, non a países.\nA nova Comisión terá sete vicepresidentes, seis además da Alta Representante da Unión para Asuntos Exteriores e Política de Seguridade (Federica Mogherini), cada uns dos cales dirixirá un equipo de proxecto. Dirixirán e coordinarán o traballo dun determinado número de comisarios cuxa composición poderá cambiar en función das necesidades e de que se desenvolvan novos proxectos co paso do tempo. Estes equipos de proxecto reflectirán as Directrices políticas.\nAlgúns exemplos desas composicións: «Emprego, Crecemento, Investigación e Competencia», «Mercado único dixital» ou Unión da Enerxía». Con iso asegurarase unha interacción dinámica de todos os membros da Comisión, eliminando coutos e abandonando estruturas estáticas. Os vicepresidentes actuarán como auténticos adxuntos do Presidente.\nO Presidente electo Jean-Claude Juncker afirmou así mesmo: «Na nova Comisión non hai comisarios de primeira ou de segunda clase, hai directores de equipo e xogadores de equipo. Uns e outros traballarán conxuntamente cun espírito de colexialidade e interdependencia. Quero rematar con mentalidades estreitas e introducir unha nova forma colaboradora de traballar en ámbitos nos que Europa pode marcar realmente a diferenza.»\n. Un Vicepresidente primeiro (Frans Timmermans) será a man dereita do Presidente. Por primeira vez haberá un comisario consagrado a que haxa un programa para lexislar mellor, que garanta que cada proposta da Comisión sexa verdadeiramente necesaria, é dicir que os obxectivos non poidan alcanzarse polos Estados membros. O Vicepresidente primeiro desempeñará así mesmo un labor de control, defendendo a Carta dos Dereitos Fundamentais e o Estado de Dereito en todas as actividades da Comisión.\n. A nova carteira de Mercado Interior, Industria, Iniciativa empresarial e Pemes (encomendada a Elbieta Biekowska) será a sala de máquinas da economía real. Tamén por primeira vez se inclúe especificamente as pequenas e medianas empresas, a columna vertebral da nosa economía.\n. A nova carteira de Asuntos Económicos e Financeiros, Fiscalidade e Alfándegas (a cuxa fronte estará Pierre Moscovici) velará por que as políticas fiscal e aduaneira da Unión sexan parte integrante dunha Unión Económica e Monetaria profunda e auténtica e contribúan ao bo funcionamento do marco do goberno económico xeneral da UE.\n. Creouse unha carteira de Consumidores importante. A Política dos Consumidores xa non estará repartida entre varias carteiras e ocupará un lugar prominente na de Xustiza, Consumidores e Igualdade de Xénero (Vra Jourová).\n. Como o Presidente electo anunciou no discurso que pronunciou ante o Parlamento Europeo o 15 de xullo pasado, haberá unha carteira específica dedicada á Migración (atribuída a Dimitris Avramopoulos) que dea prioridade á elaboración dunha nova política de migración para abordar decididamente a migración irregular e lograr, ao mesmo tempo, que Europa sexa un destino atractivo para os grandes talentos.\nReestruturáronse e racionalizado algunhas carteiras. Neste sentido cabe destacar que se xuntaron nunha soa Medio e Asuntos Marítimos e Pesca (á fronte do cal estará Karmenu Vella) co fin de reflectir a dobre lóxica do Crecemento «azul» e «verde»: as políticas de conservación do medio e do medio marítimo tamén poden e deben desempeñar un papel fundamental á hora de crear empregos, preservar recursos, estimular o crecemento e fomentar o investimento. Protexer o medio e manter a nosa competitividade teñen que ir da man, pois en ambos os dous casos do que se trata é de que o futuro sexa sostible. Esa mesma lóxica aplicouse ao decidir crear unha carteira de Acción polo Clima e Política de Enerxía (encomendada a Miguel Arias Cañete). Reforzar a proporción das enerxías renovables non só é unha cuestión que debe abordar unha política de cambio climático responsable; tamén é un imperativo da política industrial se Europa quere dispoñer de enerxía alcanzable a medio prazo. Estas dúas novas carteiras contribuirán ao equipo do proxecto «Unión da Enerxía» dirixido e coordinado por Alenka Bratusek.\n. A carteira de Política Europea de Veciñanza e Negociacións para a Ampliación (confiada a Johannes Hahn), xunto cunha política de veciñanza reforzada, céntrase na continuación das negociacións para a ampliación á par que se recoñece que non haberá novas adhesións á Unión Europa durante os próximos cinco anos, tal como estableceu o Presidente electo Juncker nas súas Orientacións políticas.\n. A nova carteira de Estabilidade Financeira, Servizos Financeiros e Unión dos Mercados de Capital (atribuídos a Jonathan Hill) centrará os coñecementos técnicos e a responsabilidade nun só punto, unha Dirección Xeral de nova creación, e garantirá que a Comisión siga estando vixiante e activa no que atinxe á aplicación das novas normas de supervisión e liquidación de bancos.\nCelebro a designación de Miguel Arias Cañete como comisario de Enerxía e Acción sobre o Cambio Climático, unha das carteiras económicas máis importantes da nova Comisión, con competencia sobre materias que son especialmente relevantes para España e que reúne nunha soa carteira as competencias de Enerxía e a de Acción polo Clima, ata agora ocupadas por Alemaña e Dinamarca.\nÉ moi importante desenvolver un Mercado Único da Enerxía, como factor de crecemento e emprego, que dea prosperidade á UE e a España, así como a mellora da interconexión do mercado da enerxía en Europa.\nAgora toca que o Parlamento Europeo da súa aprobación á totalidade da Comisión, incluído o seu Presidente e a Alta Representante da Unión para Asuntos Exteriores e Política de Seguridade e Vicepresidente da Comisión Europea.\nO devandito acto vai precedido das audicións dos comisarios propostos nas comisións parlamentarias pertinentes, de conformidade co artigo 118 do Regulamento do Parlamento.\nUnha vez que este dea a súa aprobación, o Consello Europeo nomeará oficialmente a Comisión Europea, tal como establece o artigo 17, apartado 7, do TUE.\nNovo equipo e nova estrutura da próxima Comisión Europea de Juncker Reviewed by Celso Delgado on miércoles, septiembre 10, 2014 Rating: 5


Élite, o morbo como bandeira | Balea Cultural\nGuión: Carlos Montero, Darío Madrona, Ramón Salazar, Dani de la Orden\nby Martín Gómez | Out 7, 2019\nÉlite, o morbo como bandeira\nA estratexia de Netflix estaba ben clara, emular nunha plataforma on demand, a nova forma preferente de consumo audiovisual, a fórmula da serie adolescente xeracional española (Al Salir de Clase, UPA Dance, Física o Química, El Internado…). E arreo que o conseguiron.\nÉlite conseguiu un éxito enorme non só en España, senón a nivel internacional (había esa intención nun principio, xa contando coa estrela emerxente latinoamericana Danna Paola no seu reparto). Pero foi un chisco máis aló do esperado probablemente, e constituíu un elenco de xoves actores que, como xa sucedeu antes, se converteron en estrelas. Non só iso, a serie alzouse como a bandeira audiovisual da xeración adolescente actual.\nO reparto basease en personaxes estereotipados, representados por mozos e mozas adecuadamente atractivos, cunhas dotes interpretativas mellorables (a maioría son novatos, hai que entendelo), pero que facilmente o “petaron” nas redes sociais. Os estereotipos son clamorosos (por exemplo, pasan droga o mouro, o pobre e a choni, mentres que a consumen os ricos, especialmente o rapaz latinoamericano), pero xusto a través do propio guión rinse deste feito en numerosas ocasións.\nAínda así, hai escenas nas que che queda unha sensación de que algo cheira mal e que isto non é tan moderno como parece. O guión coloca a todos os personaxes nunha liña de grises moral, onde é difícil que algún che encante ou aborreza. Pode ser que a diferencia da calidade da actuación fai que uns interesen máis que outros, gañando neste terreo os que teñen un rol máis de antagonista.\nA primeira tempada estrutúrase copiando as fórmulas de How to Get Away with Murder ou 13 Reasons Why. Cométese un crime e co paso dos capítulos todo o elenco ten motivos para o asasinato que se vai levar a cabo. O curioso é o mundo no que se ambienta, exacerbadamente morboso e se(x)nsual, no que hai unhas relacións interpersoais incribles, algo estúpidas e que escalan a unha velocidade de tolos. A forma de tratar os problemas e temas sociais contextuais é moi pouco sutil, e só serven para enmarcar a cada un dos personaxes nunha situación complexa, de maneira que todos teñen un drama persoal que responder.\nÉ curioso logo, como dentro do mundo da serie, todo é crible. O traballo dos guionistas é máis notable do que semella, e fan moi ben en tomarse a serie un pouco como unha carallada rabiosamente autorreferencial e xeracional. A trama estrutúrase arredor de mentiras, vinganzas, e unha continua e interminable fuxida cara adiante por parte de todos e cada un dos personaxes, creando relacións de todos con todos, liando a historia ata o infinito (e facendo que se líen uns con outros con certa asiduidade tamén). A serie funciona moito mellor nos momentos de suspense xa hai decisións climáticas por moi abundantes que axudan a “engancharte” e de tensión (tamén sexual), pero non tanto nos dramáticos, cun ton quizais agora si demasiado intenso e dándose demasiada importancia.\nA segunda tempada baixa o nivel de suspense porque o misterio (unha desaparición) é dalgunha maneira menos dramática ao mesmo tempo que a repetición da estrutura cansa ata certo punto. Os novos personaxes traen aire fresco, creando situacións máis morbosas e excéntricas. Dalgunha maneira, a súa utilidade é ver coma se sitúan e relacionan cos outros, máis aló de crear unha entidade propia. De calquera xeito, non é tan redonda (en termos de historia) como a primeira, seguindo unha liña continuista, pero onde os personaxes non avanzan gran cousa con respecto ao seu inicio.\nElite impulsou unha nova xeración de actrices e actores españois, que engarza coa xuventude actual, métese a fondo nesta sociedade actual do trap, do reggaeton, das relacións abertas, da democratización e diversificación das redes e interrelacións persoais, do consumo rápido e visceral (a serie é ideal para un maratón)… pero faino regular, nun mundo ad-hoc que é máis fantasía que realidade. Elite corresponde a esa peli que nos montamos na cabeza do que sería a nosa adolescencia, tan estúpida, inocente e fantasiosa como nós eramos. Ou somos? Netflix ten Elite, e HBO Euphoria. E a diferencia entre as dúas series é un bo exemplo do que é a diferencia entre as dúas plataformas.\nPreviousAmaia – Pero no pasa nada\nNextThe Lumineers – III\n‘Green Book’ dá a sorpresa e faise co Oscar a mellor película


CSHG A mellor oferta formativa e personalizada para dar resposta as necesidades que día a día demanda o sector turístico Praia de Perbes - Miño\nMostrar no mapaVer detalle\tIgrexa de Santa María de Cambre\nA Coruña, Ares e Betanzos, Ferrol, Cedeira e Ortigueira... Son as rías do norte de Galicia que miran cara ao Atlántico. Todo un mundo por descubrir agrupado en dúas grandes áreas: A Coruña e As Mariñas, urbana e mundana; Ferrolterra, ilustrada e cun toque salvaxe. A Coruña é unha cidade para pasear na que non se pode deixar de visitar os seus museos nin, por suposto, o faro romano da Torre Hércules, Patrimonio da Humanidade. Betanzos sorprende pola monumentalidade do seu centro histórico. E na Ruta da Camelia, o Pazo de Mariñán, cos seus xardíns á beira do mar. Ferrolterra ten algúns dos espazos mellor conservados de Galicia, con moitas paraxes practicamente virxes. Entre estas, Estaca de Bares, un dos mellores puntos de observación de aves de Europa, ou os arredores do santuario de Santo André de Teixido, en plena Serra da Capelada. E aínda que esta é unha zona de costa abrupta e acantilada, o mar toma aquí un respiro formando espléndidos areais e praias como Morouzos en Ortigueira ou Vilarrube en Cedeira.


Tecnópole e CHUO inician unha nova liña de colaboración para a formación de facultativos no Centro de Tecnoloxías Cirúrxicas Minimamente Invasivas | Parque Tecnolóxico de Galicia\nInicio › Novas › Tecnópole e CHUO inician unha nova liña de colaboración para a formación de facultativos no Centro de Tecnoloxías Cirúrxicas Minimamente Invasivas\nA nova estratexia de colaboración foi presentada esta tarde, nunha sesión informativa á que asistiron facultativos, formadores e investigadores das áreas de ciencias da saúde e que contou coa presenza da xerente da Axencia de Coñecemento en Saúde (ACIS), Beatriz Allegue. Todos eles tiveron a oportunidade de coñecer as instalacións a pleno rendemento, coincidindo coa celebración, por vez primeira en Tecmeva, do prestixioso Curso de ATLS (Advanced Trauma Life Support) de atención inicial ao enfermo politraumatizado do Colexio Americano de Cirurxáns (ACS), que se vén celebrando ininterrompidamente en Ourense desde 2009.\nEstablécese así un marco estable de continuidade para centralizar e promover accións formativas nestas instalacións, trazando unha folla de ruta que permita posicionar Ourense como referente na formación biomédica da Área Sanitaria Sur, nos campos da simulación, a microcirurxía e a laparoscopia. Isto é posible grazas á dispoñibilidade na Tecnópole de equipamento avanzado e á experiencia dos cadros de persoal cirúrxico e médico do CHUO.\nAmbos centros manteñen desde hai anos contactos, que se plasmaron en accións previas en Tecmeva, como o curso de técnicas avanzadas de cirurxía laparoscópica, celebrado o pasado ano para especialistas en xinecoloxía.\nEquipamento avanzado e traxectoria docente\nTecmeva conta con salas para formación práctica en laparoscopia en tres dimensións, fetoscopias, e outras técnicas cirúrxicas mínimamente invasivas; catro postos para formación en técnicas laparoscópicas convencionais; unha unidade de simulación virtual para adquirir habilidades no manexo de instrumentos e técnicas; e unha sala de vídeoconferencias, que permite plena conectividade.\nTendo en conta o seu equipamento e instalacións, poderá acoller cursos básicos e avanzados en técnicas minimamente invasivas ou laparoscópicas en todas as áreas de cirurxía xeral e aparello dixestivo, de mama, abdominal, colo-protolóxica, endocrina, etc.\nTal e como expuxo o director xerente de Tecnópole, Ricardo Capilla, durante súa intervención, Tecmeva converteuse xa nun espazo de referencia para actividades de formación en técnica laparoscópica. Capilla lembrou que, desde a súa posta en marcha en 2010, “especialistas en xinecoloxía e obstetricia de hospitais públicos das catro provincias pasaron xa por aquí para adestrarse nestas técnicas, minimamente invasivas e máis seguras e eficaces”, ao que engadiu que as instalacións están a disposición de todos os centros e facultativos do Servizo Galego de Saúde para a súa formación e entrenamento.\nPola súa parte, o responsable da Xerencia de Xestión Avanzada de Ourense, Julio García Comesaña, destacou a oportunidade poder poñer a disposición dos profesionais de Ourense unhas instalacións sen igual en toda a Área Sur e subliñou o papel innovador e docente do equipo profesional de Ourense, asi como a experiencia acumulada, ao longo dos últimos vinte anos, desde o Laboratorio de Microcirurxía Experimental.


Viaxe de familización de axentes de viaxes e turoperadoes irlandeses a Santiago\nTurismo de Santiago, Aer Lingus e a OET de Dublín manteñen boa relación dende hai anos, facilitando múltiples actividades de promoción conxunta, como viaxes de xornalistas e profesionais do sector e mesmo sorteos de viaxes a Santiago na televisión irlandesa. Ademais, Turismo de Santiago participa regularmente na Holidays World Show, a principal feira de turismo do mercado irlandés, que neste ano tivo lugar en Dublín entre o 22 e o 24 de xaneiro.\nTurismo de Santiago amosa a cidade estes días a un grupo de axentes de viaxes e turoperadoes irlandeses, nunha acción de promoción que conta coa colaboración de Aer Lingus e a Oficina Española de Turismo en Dublín. O mercado irlandés é un dos mercados que está tendo un maior crecemento na cidade nos últimos anos, tanto en número de peregrinos como en turistas que visitan a cidade para "short breaks", aproveitando a conexión directa de Aer Lingus entre Santiago e Dublín.\nNo 2015, Irlanda foi o sétimo país con maior número de peregrinos internacionais por detrás de Italia, Alemaña, EEUU, Portugal, Francia e Reino Unido. O ano pasado marcouse un novo máximo no número de peregrinos irlandeses, con 5.360, un crecemento do 6,77% respecto do 2014. Entre o 2004 e o 2016, o número de peregrinos irlandeses multiplicouse practicamente por dez.\nAer Lingus obtivo tamén en 2015 os mellores datos en volume de pasaxeiros na súa conexión entre Dublín e Santiago, consolidándose no aeroporto con preto de 30.000 pasaxeiros anuais. O obxectivo para este ano é que esta conexión supere por primeira vez os 30.000 pasaxeiros.